梁雯蔚

梁雯蔚係香港女演員及模特兒，香港無綫電視經理人合約女藝員，亦係2017年度香港小姐競選嘅十強佳麗。

梁雯蔚19歲開始涉足演藝圈，喺英國伯明翰大學學院修讀企業管理系。畢業後參選《2017年度香港小姐競選》，但五強止步，之後讀第29期無綫電視藝員訓練班，加入無綫電視，做咗無綫電視經理人合約女藝人。2018年12月讀完英國項目管理碩士。

簡歷

讀書時期
梁雯蔚喺小學時期，考過全級第三名，係交響樂口琴隊、乒乓球校隊、體操隊同校園電台小DJ，亦參與過三屆香港學校粵曲歌唱比賽、第57屆香港學校英文朗誦節，攞優良同良好成績、乒乓球比賽青少年組女子單打攞季軍，喺2005年度香港教學網資優學生比賽、第六屆芳草杯少兒書畫大賽同2005-2006年度香港學校粵曲推廣計劃，都攞到優異獎，亦曾喺查篤撐兒童粵劇團於高山劇場演出《白蛇傳》中，擔任小司儀。

喺中學時期，梁雯蔚放棄入讀香港神託會培基書院，就讀東華三院馮黃鳳亭中學，藝人陳敏之、楊卓娜同王丹妮都係佢中學師姐。佢入讀精英班，亦係品行優異生，考過全級第四名；中文科全級第一；英文科全級第二；地理科全級第三；視覺藝術同體育科亦攞突出表現獎。佢做過校報編委會主席，負責編輯學校通訊《亭園》、攝影學會主席、升學就業輔導服務組副主席、領袖生組長、學生輔導組副組長、中文學會聯絡同文書、地理學會幹事等，同時係中英文辯論隊、朗誦隊、籃球隊、星榆舞蹈學校中國舞成員，2008年參與過第29屆北京奧林匹克運動會──由北京奥組委、香港舞蹈總會、香港奧馬委合辦嘅馬術比賽，以香港體育展示表演中國舞團隊，喺沙田馬場表演大型中國舞蹈。喺歡樂滿東華2008由鄭少秋主唱，王國潼拉二胡《梁祝》一曲中，作中國舞表演，並喺第44、45屆學校舞蹈節攞到中國舞甲級獎、全港青年學藝比賽舞蹈比賽銀獅獎、沙西區學界籃球賽女丙組錦標賽團體殿軍、第59-63屆香港學校中英文朗誦節，攞到優良同良好成績，2007-2008年度曾獲得中文科舊曲新詞創作大賽亞軍，2009-2010年度中文科廣泛閱讀計劃中三級季軍，亦參與多屆社際戲劇比賽，並攞過幾次冠軍。

梁雯蔚17歲去澳洲布里斯本修讀大學基礎班，同澳籍寄宿家庭一齊生活，亦喺澳洲昆士蘭大學學過德文。17、18歲時，佢自己去過黃金海岸及墨爾本旅遊。2014年回流香港，繼續讀大學課程之外，機緣下喺兼讀嘅演藝專業文憑，由蕭鍵鏗同佢個仔任教，並開始佢演藝事業；2017年6月喺英國伯明翰大學學院企業管理系以榮譽學士畢業。

演藝事業
梁雯蔚喺2014、2015年19歲時，曾客串《三條友飲醉走》同《幸運是我》、Property Finder Advertising Limited/Room3 Limited《愛的禮物》微電影等，喺2015年加入北京村木田國際文化傳媒有限公司模特兒訓練，陳繹嵐係佢導師之一。2017年佢亦加入過台灣知名UpLive直播平台，參與工作。

2017年6月佢參選《2017年度香港小姐競選》，身高得五呎二，係嗰屆最嬌小嘅佳麗，選情唔畀人睇好，有傳媒甚至話佢係「出局大熱」，最終佢都入到決賽十強，並獲得 big big channel 最佳髮腳大獎。參選完後，佢入讀第29期無綫電視藝員訓練班，2018年4月並正式同無綫電視簽約做旗下經理人合約藝人。

2020年4月佢以素人身份參加 big big channel 嘅網上煮食節目《疫境廚神》，佢嘅YouTube頻道SL Ventures拍攝製作嘅黃金牛奶 X 薑黃拿鐵咖啡、黃金紫薯湯圓、迷你班㦸同埋星空雪耳桃膠糖水短片都入選，當中星空雪耳桃膠糖水嘅短片更獲選為《疫境廚神500道滋味》第十組呃Like美食最高票數，喺「最受歡迎疫境廚神」選舉獲得第28名。

至2021年3月，佢加入無綫電視3年間，拍攝超過50齣電視劇。

2021年5月佢參加咗「Art Piece x Cloudbreakr x Snap Up」第一屆品牌大使訓練班，成為 Art Piece 嘅品牌大使，並參與 Art Piece 直播工作。

參予作品

電視劇

綜藝節目

網劇 (邵氏兄弟)

電影

微電影

MV

廣告及宣傳

時裝表演

舞蹈表演

雜誌刊物

網誌
 2019：U Blog , Talk@Cosmo (至2019年9月)

獎項

梁雯蔚

梁雯蔚 Official YouTube
 梁雯蔚 SL Ventures YouTube

無綫電視女藝員
香港女模特兒
2017年度香港小姐競選佳麗
雯蔚
伯明翰大學舊生